stanford-oval/wikipedia huggingface dataset:
Jutta Kuoppala

| Jutta Kuoppala> Henkilötiedot |
| --- | --- |
Syntynyt: 10. toukokuuta 2000 (ikä 24) Lappajärvi
Kansalaisuus:   Suomi
Pesäpalloilija
Ulkopelipaikka:  sieppari
Heittokäsi:  oikea
Lyöntipuoli:  oikea
Seura:  Mailattaret
Pelinumero:  4
Pelaajaura
Junioriseurat
:  Vimpelin Veto Lapuan Virkiä
Ammattilaisjoukkueet
2019-2020 2019  2021 2022 2023-2024 2023  2024  2025-:  Mailattaret → Lappajärven Veikot (kaksoisedustus) Mynämäen Vesa Kankaanpään Mailajuniorit Lapuan Virkiä → Lappajärven Veikot (kaksoisedustus) → Haminan Palloilijat (kaksoisedustus) Mailattaret
Jutta Kuoppala (s. 10. toukokuuta 2000 Lappajärvi) on suomalainen pesäpalloilija. Kuoppala edustaa Superpesiksessä pelaavaa Mailattaria.
Seuraura > Mailattaret

Kuoppala on Vimpelin Vedon ja Lapuan Virkiän kasvatti, mutta pelasi ensimmäisen ammattiottelunsa kotikuntansa Lappajärven Veikoille. Hän pelasi kyseisen pelin kaudella 2019 Superpesiksessä Kirittäriä vastaan. Peli oli ainut Superepesis tasolla, sillä Kuoppala oli tuolloin sopimuspelaajana Mailattarissa ja pelasi kaudet 2019 ja 2020 joukkueen edustuksessa Ykköspesiksessä samalla pelaten Virkiän tyttöjen joukkueessa tyttöjen Superpesistä.
Seuraura > Mynämäen Vesa

Kuoppala siirtyi Mynämäen Vesaan kaudeksi 2021 Vesattarien tehdessä nuorennusleikkauksen joukkueeseen. Kuoppala oli tärkeä osa joukkuetta, pelaten 20 peliä kaudella.
Seuraura > Kankaanpään Mailajuniorit

Kuoppala siirtyi Kankaanpään Mailajunioreihin kaudeksi 2022 Ykköspesikseen ja pelasi joukkueessa 19 ottelua.
Seuraura > Lapuan Virkiä

Kuoppala siirtyi takaisin Superpesikseen liittyen Lapuan Virkiään kaudeksi 2023 vuoden kattavalla sopimuksella. Kuoppala oli osana Virkiän 2023 SM-pronssi joukkuetta ja allekirjoitti jatkosopimuksen kauden jälkeen. Kuoppala pelasi myös Lavettarissa kaudella 2023. Kuoppala siirtyi lainalle Haminan Palloilijoihin kaudeksi 2024 peliajan ja isomman roolin perässä. Kuoppala ei kuitenkaan päässyt pelaamaan koko kautta Palloilijoissa, vaan palasi lainalta Virkiän päätettyä lainasopimus siirtorajalla heinäkuussa.
Seuraura > Mailattaret

Kuoppala liittyi takaisin Mailattariin kaudeksi 2025.
Saavutukset > Pelaajana

1 SM-pronssi: 2023
Naisten Ykköspesiksen Itä–Länsi: 2023
Yksityiselämä

Jutta Kuoppala on pesäpalloilija Juulia Kuoppalan kaksoissisko. Siskokset ovat pelanneet useampana vuonna samoissa joukkueissa kuten Virkiässä vuosina 2017, 2019 ja 2023, Mailattarissa 2019, 2020 ja 2025 ja Lavettarissa 2023. Siskokset ovat myös kummatkin Vimpelin Vedon kasvatteja.
Kuoppala on valmistunut liikuntaneuvojaksi Kuortaneen Urheiluopistosta.
Anna Karhunen

Anna Karhunen (s. 4. kesäkuuta 1981)lähde? on suomalainen toimittaja ja kirjailija. Karhunen on tullut tutuksi Yleisradion suositusta Kaverin puolesta kyselen -podcastista, jota hän on juontanut yhdessä toimittaja Tiia Savukosken kanssa vuodesta 2018 alkaen.
Vuonna 2021 ilmestyi Karhusen esikoisromaani Jos. Hänen toinen romaaninsa Juomishäiriö julkaistiin 2024.
Karhunen on puhunut julkisuudessa myös sairastamastaan MS-taudista sekä suhteestaan alkoholin käyttöön.
Teokset

Karhunen, Anna & Rantanen, Tiia: Kaverin puolesta kyselen.  Kosmos, 2018.  ISBN 978-952-7144-87-9
Karhunen, Anna: Jos.  Kosmos, 2021.  ISBN 978-952-352-098-1
Karhunen, Anna: Juomishäiriö.  Kosmos, 2024.  ISBN 978-952-352-297-8
Loru sorbusten herrasta

| Loru sorbusten herrasta> Bored of the Rings |
| --- | --- |
 2000-luvun uusintapainoksen elokuvavaikutteisen kansikuvan on maalannut Mikko Juhola.
Alkuperäisteos
Kirjailija:  Henry N. Beard, Douglas C. Kenney
Kieli:  englanti
Genre:  huumori/parodia
Kustantaja:  Harvard Lampoon
Julkaistu:  1969
Suomennos
Suomentaja:  Pekka Markkula
Kansitaiteilija:  Juho Juntunen
Kustantaja:  Fanzine Oy
Julkaistu:  1983
Ulkoasu:  nidottu
Sivumäärä:  161
ISBN:  951-9287-01-9
Sarja: Soundi-kirja 18
Löydä lisää kirjojaKirjallisuuden teemasivulta
Loru sorbusten herrasta (Bored of the Rings) on Henry N. Beardin ja Douglas C. Kenneyn kirjoittama ja englanniksi vuonna 1969 ilmestynyt parodia J. R. R. Tolkienin fantasiaromaanista Taru sormusten herrasta.
Parodia noudattelee alkuperäisen tarinan rakennetta, mukaan lukien prologi, runot ja laulut, sekä vääristää joitakin Tolkienin esittämiä vakavia asioita (kuten "Hän olisi voinut tappaa Kolkkaajan siihen paikkaan, mutta sääli pidätteli hänen kättään. On sääli, että panokseni loppuivat, hän ajatteli samalla, kun jatkoi matkaa tunnelia ylös...").
Tausta

Kirjoittajat Beard ja Kenney tekivät myös Harvard Lampoon -lehteä, joka kehittyi myöhemmin National Lampoon -brändiksi, ja kirjan myöhemmissä englanninkielisissä painoksissa Harvard Lampoon -nimeä käytettiin tekijöiden nimien paikalla.
Kirjan alkuperäinen nimi Bored of the Rings ("kyllästynyt sormuksiin") ivailee Tolkienin saamaa laajaa kulttisuosiota 1960-luvun Yhdysvalloissa.
Suomennos

Kirja ilmestyi Suomessa Pekka Markkulan suomentamana ja Soundi-lehden kustantamana vuonna 1983, mutta ei juuri saanut huomiota ilmestyessään. Ajan mittaan se kuitenkin saavutti kulttisuosion, jonka yhtenä syynä olivat kirjaan mieltyneet roolipeliharrastajat. Tämän suosion ilmentymiä oli Niilo Paasivirran roolipeliparodia nimeltään "Ala-Keski-Maa Roolipeli" eli "LMERP". Suurin osa kirjastokappaleista jouduttiin ajan myötä poistamaan kokoelmista kuluneisuuden vuoksi tai ne varastettiin, ja kirja harvinaistui.lähde?
2000-luvun alussa Peter Jacksonin Taru sormusten herrasta -elokuvatrilogia nosti Tolkien-ilmiön jälleen pinnalle, ja myös uusien kirjajulkaisujen tarve kasvoi.lähde? Niinpä Kustannusosakeyhtiö Nemo julkaisi Lorun sorbusten herrasta uutena suomenkielisenä laitoksena vuonna 2002. Pekka Markkula uudisti suomennoksessaan alkuteoksen hippiliikkeeseen ja muuhun 1960-luvun nuorisokulttuuriin viittaavat vitsit ja nimenväännökset 1980-lukulaiseen punkin ja uuden aallon mukaiseen muotoon.
Suomennosnimessä mainittu Sorbus oli Altian tuottama halpa, pihlajanmarjalla maustettu väkevä viini.
Hahmot

Taru sormusten herrasta -kirjan nimistä tehtyjä väännöksiä (alkuperäinen vasemmalla) ovat muun muassa:
| 0 | 1 | 2 |
| --- | --- | --- |
|   Aragorn Arathornin poika, Konkari, Isildurin perijä   | … |   Ara-Korni (Arrowroot) Ara-Korven (Arrowshirt) poika, Rankkuri (Stomper), Barbisolin perijä   |
|   Arwen   | … |   Lady Lycra    |
|   Balrog   | … |   Mörssärikarju (Ballhog)   |
|   Bilbo Reppuli   | … |   Dildo Ripuli (Dildo Bugger)   |
|   Boromir   | … |   Barafin (Bromosel)   |
|   Celeborn   | … |   Cellofan (Cellophane)   |
|   Denethor II Ecthelionin poika   | … |   Benelux IX Hidasjärkinen (Benelux the Booby), Electrolux Säikyn (Electrolux the Piker) poika   |
|   Galadriel   | … |   Lady Liberal (Lady Lavarier)   |
|   Gandalf   | … |   Goodgulf Harmaahammas (Goodgulf Greyteeth)   |
|   Gimli Glóinin poika   | … |   Gimpi (Gimlet) Ikilevyn (Groin) poika   |
|   Glorfindel   | … |   Garfinkel   |
|   Grishnâkh   | … |   Gulassi (Goulash)   |
|   Gríma Kärmekieli   | … |   Särmänielu (Wormcast)    |
|   Gwaihir   | … |   Guano (Gwanho)    |
|   Elrond   | … |   Orlon   |
|   Entit   | … |   Vihannekset (Vee-Ates)   |
|   Éowyn Éomundin tytär   | … |   Eufrosyne (Eörache) Neurosynen (Eörlobe) tytär   |
|   Faramir   | … |   Tramp-Olin (Farahslax)   |
|   Frodo Reppuli   | … |   Fritzu Ripuli (Frito Bugger)   |
|   Hobitit   | … |   Höpötit (Boggies)   |
|   Legolas   | … |   Legoland (Legolam)   |
|   Lukitari   | … |   Kääkkä (Schlob)   |
|   Hamfast Gamgi, Ukko   | … |   Haf Kuolio (Haf Gangree), Läskihuuli (Fatlip)   |
|   Klonkku   | … |   Kolkkaaja (Goddam)   |
|   Kultamarja   | … |   Hamppu-Mari (Hashberry)   |
|   Meriadoc Rankkibuk, Merri   | … |   Mersu Myrkkymarja (Moxie Dingleberry)   |
|   Nazgûlit   | … |   Nasalsprayt (Nozdruls)   |
|   Peregrin Tuk, Pippin   | … |   Pepsi Myrkkymarja (Pepsi Dingleberry)   |
|   Puuparta   | … |   Viljo Vihannes (Birdseye)   |
|   Samvais Gamgi   | … |   Spam Kuolio (Spam Gangree)   |
|   Saruman   | … |   Sivamat (Serutan)   |
|   Sauron, Musta Ruhtinas   | … |   Saurus (Sorhed), Mustapäiden ruhtinas (Dark Carbuncle)   |
|   Tom Bombadil   | … |   Tim Benzedrine   |
|   Uglúk   | … |   Saslik (Karsh)   |
|   Örkit   | … |   Narkit (Narcs)   |
Paikat

Kirjassa esiintyy myös väännöksiä Keski-Maan paikannimistä (alkuperäinen vasemmalla) muun muassa:
| 0 | 1 | 2 |
| --- | --- | --- |
|   Brii   | … |   Priimula (Whee)   |
|   Gondor   | … |   Farbror (Twodor)   |
|   Hobittila   | … |   Höpöttilä (Boggietown)   |
|   Kalmansuot   | … |   Kerttukaarina Suosalmi (Ngaio Marsh)   |
|   Kontu   | … |   Läävä (Sty)   |
|   Lothlórien   | … |   Dorkala (Lornadool)   |
|   Minas Morgul   | … |   Mexi Cana (Chikken Noodul)   |
|   Minas Tirith   | … |   Minas Troney   |
|   Moria, Khazad-dûm   | … |   Andrea Doria, Nikon-zoom   |
|   Mordor   | … |   Mormor (Fordor)   |
|   Rautapiha   | … |   Noutopiha (Isinglass)   |
|   Repunpää   | … |   Peräpää (Bug End)   |
|   Rivendell   | … |   Riv'n'dell   |
|   Rohan   | … |   Rotary (Roi-Tan)   |
|   Tuomiovuori   | … |   Hiidenkirnu (Zazu Pits)   |
Muilla kielillä

Ranska: Lord of the Ringards ("Juustojen Herra") julkaistiin 2002.
Saksa: Der Herr der Augenringe ("Silmäpussien Herra"), kääntäjänä Margaret Carroux, joka teki myös 1969-1970 käännöksen LOTR:sta.
Unkari: Gyűrűkúra ("Renkaanparannuskeino," Gyűrű=rengas, kúra=parannuskeino; "Lord of the Rings" kääntyy Gyűrűk Ura). Julkaistiin ensimmäisen kerran 1991.
Italia: Il signore dei tranelli ("Sudenkuoppien Herra") julkaistiin 2002. Kansikuvan tehnyt Piero Crida, joka on tehnyt myös LOTR-kansikuvat 1977.
Puola: Nuda Pierścieni ("Sormusten tylsyys") julkaistiin 1997 ja uudelleen 2001.
Portugali (Brasilia): O Fedor dos Anéis ("Sormusten lemu") julkaistiin 2004.
Venäjä: Пластилин Колец ("Muovailuvahasormukset") julkaistiin 2002.
Espanja: El Sopor de los Anillos ("Sormusten roskat") julkaistiin 2001.
Ruotsi: Härsken på ringen ("Härskit sormukset") julkaistiin 2003.
Kirjallisuutta

Loru sorbusten herrasta (engl. Bored of the Rings), suom. Pekka Markkula, Nemo, ISBN 951-9287-01-9, 2. p. 2002 ISBN 952-5180-57-3
Rimón, Ilana: ”Liirum Laarum Loru”. Legolas 2/2000.
Aiheesta muualla

David Barnett: After Tolkien, get Bored of the Rings. The Guardian 8.2.2011. (englanniksi)
Emilia Kujala

Emilia Kujala (s. 1986lähde? Kouvola) on suomalainen psykoterapeutti, tietokirjailija, puhuja ja kolumnisti. Kujala koulutukseltaan on kognitiivisen käyttäytymisterapian psykoterapeutti ja sosiaalipsykologi (VTM). Asiantuntijana puheenvuorojen lisäksi Kujala on myös avoimesti kertonut omasta työuupumuksestaan ja nuorena sairastamastaan syömishäiriöstä.
Ura ja koulutus

Kujala on valmistunut Helsingin yliopistosta sosiaalitieteiden maisteriksi vuonna 2012. Vuosina 2019–2020 Kujala teki Tunteella-nimistä podcast-sarjaa, jossa vieraana oli muun muassa tunnettuja psykologeja ja psykoterapeutteja. Loppuvuodesta 2020 lähtien Kujala on kirjoittanut kolumneja Yleisradiolle, hän on muun muassa yksi Ykköskolumni-sarjan vaihtuvista kirjoittajista.
Kujala on vuodesta 2020 lähtien tehnyt näkyvää työtä Instagramissa, missä hänen @tunteellaemiliakujala-tilillä oli toukokuussa 2023 noin 26 200 seuraajaa.tarvitaan parempi lähde Huhtikuussa 2022 Kujala alkoi tehdä Mielipäiväkirja-nimistä podcastia yhdessä kirjailija Jenni Janakan kanssa. Mielipäiväkirja on Podplayn alkuperäissarja.
Teokset

Tunteella. Häpeä, Otava, 2020. ISBN 978-951-1-38299-7
Tunteella. Kateus, Otava, 2020. ISBN 978-951-1-37328-5
Suorittajan mieli: vapaudu ylikontrollista, Otava, 2022. ISBN 978-951-1-40467-5
Suuri self help -huijaus, Storytel Original, 2023. ISBN 978-9180670173 (äänikirja)
Aiheesta muualla

Emilia Kujalan verkkosivut
| --- | --- |
Auktoriteettitunnisteet: Henkilöt :  Yle
Jonas Baumann

| Jonas Baumann |
| --- | --- |
 Jonas Baumann Sotšin olympialaisissa 2014.
Henkilötiedot
Syntynyt: 27. maaliskuuta 1990 (ikä 34) Lohn, Sveitsi
Uran tiedot
Seura:   Tambo Splügen
Laji:  maastohiihto 
Maailmancup
Kaudet:  2009–
Voitot:  0
Palkintokorokkeella:  0
 Tietolaatikko päivitetty 6. maaliskuuta 2025 
Aiheesta muualla
fanclub-jonas-baumann.ch
| Mitalit> Maa:   Sveitsi.Maastohiihto.MM-kilpailut  | Mitalit> Maa:   Sveitsi.Maastohiihto.MM-kilpailut  | Mitalit> Maa:   Sveitsi.Maastohiihto.MM-kilpailut  | Maa:   Sveitsi> Maastohiihto. |
| --- | --- | --- | --- |
|  Hopeaa | Trondheim 2025 | 4x7,5 km viesti |  |
Jonas Baumann (s. 27. maaliskuuta 1990 Lohn) on sveitsiläinen maastohiihtäjä, joka edustaa Tambo Splügeniä.
Baumann debytoi maastohiihdon maailmancupissa joulukuussa 2009 Davosissa sijoittumalla 15 kilometrin vapaan hiihtotavan kilpailussa sijalle 73. Ensimmäiset maailmancupin pisteensä Baumann saavutti tammikuussa 2014 Lenzerheidestä sijoittumalla 15 kilometrin vapaalla sijalle 16. Parhaan sijoituksensa maailmancupin osakilpailussa Baumann on saavuttanut Tour de Skin prologissa tammikuussa 2015 Oberstdorfissa ja Les Roussesin 20 kilometrin perinteisen hiihtotavan yhteislähtökilpailussa tammikuussa 2025 sijoittuen kahdeksanneksi. Tour de Skin kokonaistuloksessa hän on ollut parhaimmillaan 18:s vuonna 2022.
Baumann sijoittui Sotšin talviolympialaisissa 2014 viestissä seitsemänneksi, 15 kilometrin perinteisellä 24:nneksi ja yhdistelmäkilpailussa 28:nneksi. Falunin MM-kilpailuissa 2015 hän sijoittui viestissä viidenneksi ja henkilökohtaisilla matkoilla parhaimmillaan 50 kilometrin perinteisellä 18:nneksi. Lahden MM-kilpailuissa 2017 hän sijoittui viestissä neljänneksi, yhdistelmäkilpailussa 13:nneksi ja 15 kilometrin perinteisellä 17:nneksi. Pyeongchangin olympialaisissa 2018 hän oli viestissä kymmenes ja yhdistelmäkilpailussa 37:s. Seefeldin MM-kilpailuissa 2019 hän oli viestissä kahdeksas, 15 kilometrin perinteisen hiihtotavan kilpailussa 14:s ja yhdistelmäkilpailussa 25:s. Oberstdorfin MM-kilpailuissa 2021 hän sijoittui yhdistelmäkilpailussa 20:nneksi ja perinteisen hiihtotavan 50 kilometrillä 22:nneksi. Pekingin talviolympialaisissa 2022 hän oli yhdistelmäkilpailussa viidestoista, 15 kilometrin perinteisen hiihtotavan kilpailussa kuudestoista, viestissä seitsemäs ja parisprintissä kahdeksas. Planican MM-kilpailuissa 2023  hän sijoittui 30 kilometrin yhdistelmäkilpailussa 18:nneksi, 50 kilometrillä 27:nneksi ja viestissä kahdeksanneksi. Trondheimin  MM-kilpailuissa 2025 hän hiihti toisen osuuden Sveitsin joukkueessa, joka saavutti hopeaa 4 × 7,5 kilometrin viestissä. 20 kilometrin yhdistelmäkilpailussa hän oli 20:s.
Käännös suomeksi
Martialis

| Marcus Valerius Martialis |
| --- | --- |

Henkilötiedot
Syntynyt: noin 40 Bilbilis
Kuollut: noin 104 Rooma
Kansalaisuus:  roomalainen
Kirjailija
Tuotannon kieli: latina
Tyylilajit:  runous, satiiri
Aiheesta muualla
Löydä lisää kirjailijoitaKirjallisuuden teemasivulta
Marcus Valerius Martialis (noin 40 Bilbilis – 104 Rooma) oli roomalainen runoilija. Hänen tuotantonsa koostuu satiirisista epigrammeista, joissa hän kuvaa ensimmäisen vuosisadan roomalaisten arkielämää huveineen, ongelmineen ja paheineen. Epigrammeilla oli antiikin aikana pitkät perinteet jo ennen Martialista, niitä oli kirjoitettu jo ainakin 600 vuotta ennen häntä. Martialiksen katsovan kuuluvan yhdessä Persiuksen ja Juvenaliksen kanssa Rooman kirjallisuuden hopea-ajan satiirikoihin.
Elämä

Tiedot Martialiksen elämästä perustuvat pääosin siihen, mitä hänen runoistaan on pääteltävissä. Martialis syntyi vuoden 40 paikkeilla Bilbiliksessä, Hispania Tarraconensiksessa nykyisen Espanjan alueella. Hänen vanhempansa olivat ilmeisesti Rooman kansalaisia ja kustansivat pojalleen normaalin koulutuksen eli lakia, puhetaitoa ja kirjallisuutta. Martialis itse toteaa olevansa kelttien ja iberien jälkeläinen.
Vuoden 64 tienoilla Martialis lähti Roomaan, sillä hän oli varma että Seneca ryhtyisi hänen mesenaatikseen, sillä Senecat olivat myös Hispaniasta kotoisin. Jos kirjailijalla tai hänen suvullaan ei ollut omaa varallisuutta, oli hänen Martialiksen aikoina pakko hankkia itselleen mesenaatti. Kirjakauppiaat teettivät kirjailijoiden teoksista itse kopioita ja vaikka kirjat olisivat olleet kuinka suosittuja tahansa, jäi kirjailija tuohon aikaan ilman osuutta myyntituloista. Kun Seneca Pison salaliiton seurauksena menetti asemansa keisari Neron hovissa ja joutui tekemään itsemurhan, jäi Martialis puille paljaille. Hän lienee viettänyt elämäänsä kulkurina, mutta suhtautui tähän myöhemmin huumorilla.
Kulkurielämänsä ajoilta Martialis löysi paljon aineistoa ja ihmistyyppejä teoksiinsa. Runoissaan hän kuvailee elämäänsä rahattomana: hän kirjoitti ylistysrunoja kaikille jotka niitä pyysivät, jos vain sai hiukan rahaa, aterian tai vaatteita. Hän myös kävi tekemässä tervehdyskäyntejä merkkihenkilöiden luona, tietysti pientä palkkiota vastaan.
Martialis kertoo asuneensa Roomassa aluksi Quirinaliksella, parin kilometrin päässä keisarin palatsista, vuokrakerrostalon ylimmässä kerroksessa. Martialiksen runoilu alkoi herättää huomiota ja vähitellen hänen onnensa kääntyi. Muuan upporikas ihailijatar osti runoilijalle maatilan hänen synnyinseudulta Bibiliksestä, mikä takasi hänelle säännölliset tulot ja mukavat vanhuudenpäivät. Hänellä ei ollut vaimoa, mutta muutamia orjia. Kun toimeentulo oli turvattu, hänen tuotteliaisuutensa väheni, ehkä siksi, että hän eli kaukana aiheistaan, Rooman onnenonkijoiden elämästä.
Ei tiedetä tarkalleen milloin Martialis aloitti runojen kirjoittamisen – mahdollisesti jo Bilbiliksessä, tai sitten Rooman aikojensa alkupuolella. Ensimmäiset meille säilyneet runot ovat kuitenkin vasta keisari Tituksen keisarikaudelta vuodelta 80. Vuodesta 86 eteenpäin uusia epigrammikokoelmia ilmestyi noin vuoden välein, kunnes 90-luvun lopulla Martialis palasi Bilbilikseen, mistä hän lähetti viimeisen, XII epigrammikokoelmansa Roomaan 101–102. Pari vuotta myöhemmin hän kuoli Bilbiliksessä.
Tuotanto

Ensimmäinen Martialikselta osin säilynyt runokokoelma on vuonna 80 ilmestynyt Liber de spectaculis, joka on kirjoitettu Colosseumin avajaisten kunniaksi. Vuonna 85 ilmestyneet kokoelmat Xenia ja Apophoreta sisältävät lyhyitä lahjarunoja, joita lisättiin lahjoihin, joita roomalaisilla oli tapana antaa vierailleen pitojen jälkeen tai ystävilleen saturnalia-juhlan aikaan.
Martialiksen myöhäisemmät runokokoelmat tunnetaan vain niiden järjestysluvun (I-XII) perusteella. Yhdessä kokoelmassa on aina noin sata runoa; yhteensä Martialiksen runoja tunnetaan noin 1500. Runojen mitta on tavallisimmin eleginen distikon, mutta Martialis käyttää myös muita mittoja, erityisesti hendekasyllabusta ja korijambia eli ontuvaa jambia.
Runoissa käsiteltävien aihepiirien kirjo on suuri, mutta pääosin ne liittyvät Rooman arkipäivään. Runoissa ollaan kylpylöissä, toreilla, kaduilla, ilotaloissa, kilpa-ajoissa, aterioimassa ja niin edelleen. Keisari Domitianusta ylistävää runoa pidetään tyylillisesti Martialiksen ylilyöntinä, mutta toisaalta hänen aikanaan runoilijan oli pakko ylistää häntä tai sitten vaieta iäksi.
Martialis marssittaa runoissaan esille antiikin ajan suurkaupungin, Rooman, erilaiset ihmistyypit. Niissä esiintyvät rihkamakauppiaat, kerjäläiset, lämpimien makkaroiden kaupustelijat, juutalaiset katupojat, epätoivoisen runoilijan, joka lukee kaikille jatkuvasti surkeita runojaan ja ammattimaisen kuokkavieraan. Osansa saavat myös parempiosaiset, kuten salonkileijonat ja asianajajat. Nykylukijalle, joka haluaa perehtyä keisariajan Rooman elämään, ovat Martialiksen runot ihmistyyppikirjonsa puolesta aarreaitta. Kirjoittamisajankohtanaan ne kertoivat ihmistyypeistä ja ilmiöistä jotka kaikki tuntivat.
Runojen tapahtumapaikkoina ovat myös julkiset käymälät ja kylpylät. Niissä on paljon suorasukaista sukupuolielämän kuvailua ja niissä on sanoja ja ilmaisuja, joita ei ole taatusti opetettu yhdenkään koulun latinantunneilla. Siksi niiden kääntäminen nykykielille tuottaa vaikeuksia. Martialis ei tunnu kuitenkaan halunneen tahallisesti tirkistellä tai kiihottaa lukijaansa, vaan kirjoittaa niistä siksi, että ne kertoivat olemassaolevista ja kaikkien tietämistä asioista.
Nykylukijaa huvittanee kun Martialis valittaa kaupungin melusta. Aamupäivisin melua aiheuttaa opettajien puhe, iltaisin leipominen ja koko päivän kuuluu kupariseppien vasaroiden kilkutus.
Mitään syvämietteisiä elämänviisauksia Martialiksen runoista on vaikea löytää, ellei pidä tätä sellaisena: Sinä sanot, että haluat aloittaa elämän huomenna. Miksi ei tänä päivänä? Vaikka sekin on jo liian myöhäistä. Todella viisas on se joka aloitti elämänsä jo eilen. (suom. Teivas Oksala)
Suomennokset

Martialis: Venus, viini ja vapaus. Epigrammeja.  (Suomennos, selitykset ja sanastot: Marja-Liisa Polkunen)  Helsingissä:  Otava, 2000.  ISBN 951-1-16747-2
Aiheesta muualla

Wikisitaateissa on kokoelma sitaatteja aiheesta .
Paussu, Pekka: Martialiksen epigrammit Koppa – Jyväskylän yliopisto. 21.10.2009. Viitattu 24.2.2020.
Evan Ferguson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Evan Joe Ferguson
Syntymäaika: 19. lokakuuta 2004 (ikä 20)
Syntymäpaikka: Bettystown, Irlanti
Pelipaikka: hyökkääjä
Pituus: 183 cm
Seura
Seura: West Ham United (lainalla Brighton & Hove Albionista)
Pelinumero: 34
Junioriseurat
–2018: St Kevin's Boys
2019–2020: Bohemians
Seurat
| Vuodet | Seura | O | (M) |
| 2019–2021 | Bohemians | 3 | (0) |
| 2021– | Brighton & Hove Albion | 60 | (13) |
| 2025– | → West Ham United | 3 | (0) |
Maajoukkue
| 2018–2019 | Irlanti U15 | 4 | (2) |
| 2019 | Irlanti U16 | 1 | (0) |
| 2019–2020 | Irlanti U17 | 3 | (3) |
| 2021–2022 | Irlanti U21 | 10 | (1) |
| 2022– | Irlanti | 18 | (4) |
 Seurajoukkueuran tilastot kattavat vain kansalliset sarjat, päivitetty 6. maaliskuuta 2025.  Maajoukkueuran tilastot päivitetty 6. maaliskuuta 2025.
Evan Joe Ferguson (s. 19. lokakuuta 2004 Bettystown) on irlantilainen jalkapalloilija. Hän edustaa Englannin Valioliigassa pelaavaa West Ham Unitedia lainalla saman sarjan Brighton & Hove Albionista. Pelipaikaltaan hän on hyökkääjä.
Seurajoukkueura > Alkuvaiheet

Ferguson aloitti jalkapalloilun viisivuotiaana dublinilaisseura St Kevin's Boysissa. Hän siirtyi myöhemmin Bohemiansin junioriakatemiaan. Seuran edustusjoukkueessa hän pelasi ensimmäistä kertaa 11. heinäkuuta 2019 ystävyysottelussa Chelseaa vastaan.
Virallisen debyyttinsä Bohemiansin edustusjoukkueessa Ferguson teki 20. syyskuuta 2019 Irlannin valioliigassa Derry Cityä vastaan. 14 vuoden ja 336 päivän ikäisenä Fergusonista tuli samalla Bohemiansin seurahistorian nuorin edustusjoukkueessa pelannut pelaaja.
Seurajoukkueura > Brighton & Hove Albion

7. tammikuuta 2021 Ferguson siirtyi Bohemiansista Englannin Valioliigassa pelaavaan Brighton & Hove Albioniin. Brightonin edustusjoukkueessa Ferguson debytoi 24. elokuuta 2021 Englannin liigacupin ottelussa Cardiff Cityä vastaan ja ensimmäistä kertaa Valioliigassa hän pelasi 19. helmikuuta 2022 Burnleyta vastaan.
Kaudella 2022–2023 Ferguson alkoi saamaan Brightonissa enemmän vastuuta ja teki ensimmäisen maalinsa seuran edustusjoukkueessa 24. elokuuta 2022 Englannin liigacupin ottelussa Forest Green Roversia vastaan. Valioliigassa Ferguson avasi maalitilinsä 31. joulukuuta 2022 Arsenalia vastaan. Ferguson pelasi Brightonissa kauden 2022–2023 aikana 19 valioliigaottelua, joissa hän viimeisteli kuusi maalia. FA Cupissa hän teki neljässä ottelussa kolme maalia. Kauden päätteeksi hänet myös valittiin seuran vuoden nuoreksi pelaajaksi.
Uransa ensimmäisen hattutempun Ferguson teki 2. syyskuuta 2023 Valioliigassa Newcastle Unitedia vastaan. Marraskuussa 2023 Ferguson allekirjoitti Brightonin kanssa vuoteen 2029 ulottuvan jatkosopimuksen. Hän pelasi kaudella 2023–2024 kaikkiaan 27 valioliigaottelua ja teki kuusi maalia. Hän oli nilkkavamman vuoksi sivussa huhtikuun alusta kauden loppuun. Eurooppa-liigassa hän pelasi seitsemän ja FA Cupissa kaksi ottelua ilman maaleja. Kaudella 2024–2025 Ferguson pelasi Brightonissa 13 valioliigaottelua ja teki yhden maalin.
Seurajoukkueura > West Ham United

Helmikuussa 2025 Ferguson siirtyi Brightonista loppukauden kattavalla lainasopimuksella West Ham Unitediin.